**PASKAIDROJUMA RAKSTS**

**Madonas novada pašvaldības saistošajiem noteikumiem Nr. 22**

**“Par koku ciršanu ārpus meža Madonas novada pašvaldības teritorijā”**

Madonā, 2021. gada 30. decembrī

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Saistošie noteikumi nepieciešami, lai saskaņā ar Administratīvo teritoriju un apdzīvoto vietu likuma Pārejas noteikumu 17.punktā noteikto, pieņemtu jaunus saistošos noteikumus, kas aizstāj novadu veidojošo bijušo Cesvaines novada, Ērgļu novada, Lubānas novada un Madonas novada pašvaldību saskaņā ar Meža likuma 8.panta otro daļu un Ministru kabineta 2012.gada 2.maija noteikumu Nr.309 ”Noteikumi par koku ciršanu ārpus meža”, 22.punktu pieņemtos saistošos noteikumus. |
| 2. Īss projekta satura izklāsts | Saistošie noteikumi nosaka kārtību, kādā ar Madonas novada pašvaldību saskaņojama koku ciršana ārpus meža pašvaldības teritorijā, koku ciršanas ārpus meža pašvaldības teritorijā publiskās apspriešanas procedūras kārtību un gadījumus, kad rīko publisko apspriešanu, kā arī zaudējumu atlīdzības aprēķināšanas kārtību par dabas daudzveidības samazināšanu saistībā ar koku ciršanu pilsētas un ciema teritorijā pašvaldības teritorijā. |
| 3. Informācija par plānoto projekta ietekmi uz pašvaldības budžetu | Zaudējumu par dabas daudzveidības samazināšanu saistībā ar koku ciršanu pilsētas un ciema teritorijā atlīdzība tiks ieskaitīta pašvaldības budžetā. |
| 4. Informācija par plānoto projekta ietekmi uz sabiedrību un uzņēmējdarbības vidi pašvaldības teritorijā | Saistošie noteikumi nosaka, ka zemes īpašniekam vai tiesiskajam valdītājam, vai to pilnvarotajai personai ir jāsaskaņo koku ciršana ārpus meža pašvaldības teritorijā, kā arī jātalīdzina zaudējumi par dabas daudzveidības samazināšanu saistībā ar koku ciršanu pilsētas un ciema teritorijā pašvaldības teritorijā.Saistošie noteikumi nosaka gadījumus, kad tiek rīkota publiskā apspriešana saistībā ar koku ciršanai ārpus meža pašvaldības teritorijā, tādejādi dodot iespēju sabiedrībai piedalīties lēmumu pieņemšanā. |
| 5. Informācija par administratīvajām procedūrām | Institūcija, kurā privātpersona var vērsties saistībā ar saistošo noteikumu piemērošanu, ir Madonas novada Centrālā administrācija vai attiecīgā pagasta vai apvienības pārvalde |
| 6. Informācija par konsultācijām ar privātpersonām | Saistošo noteikumu izstrādes procesā nav notikušas konsultācijas ar sabiedrības pārstāvjiem.  |

Domes priekšsēdētājs A.Lungevičs